香港商人團契

香港商人團契，係一個香港基督教團體，而家由親中派商人陳世強擔任會長，蔡少浩擔任總監，另外親中派政治人容永祺係榮譽會長。

團契政治立場上亦屬親中派，不時開宗明義招攬商界同專業人士，成日舉辦北上訪問團，每每獲統戰部同宗教局高官接見。

爭議

涉嫌包庇強姦犯 
喺2012年5月，團契爆出強姦事件，團契甚至被指包庇強姦犯，引發基督教內教徒強烈不滿。之後，基督路小教會成員譚得志連同十多名教徒發起聲援受害人嘅「紫絲帶行動」趁團契喺會展舉行25周年慶祝晚宴，到場請願，促陳世強當面交代事件。陳世強之後否認包庇，指自己亦無阻止受害人報警，又話對報道感到遺憾，但受害人就話陳世強誣衊佢同強姦者有超友誼關係「睜著眼說大話」而且陳同強姦者係生意伙伴，有嚴重利益關係衝突。

外部連結 

官方網站

香港基督教